Markus Henriksen

Markus Henriksen (født 25. juli 1992) er en norsk fotballspiller som spiller for Rosenborg Ballklub. Han er sønn av Trond Henriksen, som har vært spiller og trener for Rosenborg.

Karriere

Rosenborg 
Markus Henriksen kom som guttespiller fra Idrettslaget Trond til Rosenborg Ballklub. Han viste seg tidlig som en spennende midtbanespiller med en godt utviklet fotballforståelse. I tillegg hadde han gode basisferdigheter og en meget god utholdenhet. Han fikk sin debut 10. mai 2009 i en cupkamp mot Gjøvik-Lyn, og debuterte i Tippeligaen mot Sandefjord Fotball 20. september 2009. Utover høsten fikk han nok kamper til at han ble seriemester med Rosenborg i 2009, i en alder av kun 17 år. Sesongen etter fikk han sitt gjennombrudd, da han ble fast inventar på Rosenborgs A-lag under Erik Hamrén og fikk fortsette da Nils Arne Eggen tok over. Han scoret sitt første mål for Rosenborg mot Odd Grenland i Skien 11. april 2010. Han scoret to mål i kampen som Rosenborg vant 3–1.

I kvalifiseringen til Mesterligaen for 2010/2011 sesongen scoret han sitt første mål i Europa med 2–0 målet da Rosenborg slo Linfield FC 2–0 i 2. kvalifiseringsrunde til Champions League. Speidere fra Werder Bremen fulgte med på Henriksen, men dagen etter uttalte sportsdirektør i Rosenborg, Erik Hoftun, at Henriksen ikke er til salgs og at han skal fortsette utviklingen sin i Rosenborg.

Den 6. august 2010 forlenget Markus Henriksen sin kontakt med Rosenborg til 31. desember 2013.

Han takket nei til et tilbud fra Club Brugge januar 2012 mens lagkameraten hans Mushaga Bakenga takket ja til et tilbud fra samme klubb.

Den 31. august 2012 ble Henriksen solgt til Alkmaar Zaanstreek (AZ) der han signerte en femårskontrakt. Han hadde en god første sesong og ble kåret til årets spiller i klubben.

Tilbake til Rosenborg 
Den 27. september 2020 skrev han under for Rosenborg ut 2024.

Den 2. februar 2021 ble han Rosenborgs nye kaptein.

Landslag 
Den 28. september 2010 ble Henriksen for første gang tatt ut til en A-lags tropp for Norge. Han spilte sin første landskamp mot Kroatia 12. oktober samme år hvor han spilte en omgang som sentral midtbane.

Annet 
Markus Henriksen var elev ved KVT.

MGP jr. 
Markus Henriksen deltok som elleveåring i den tredje norske Melodi Grand Prix Junior-finalen i 2004 sammen med sine to kompiser Bendik og Robin i gruppa Sheep Boys. I introduksjonsvideoen forklarte Markus at alle de tre guttene var glad i sauer, og at det var grunnen til at navnet falt på Sheep Boys. De opptrådte med sang nummer seks som het «Damer er no' dritt», hvor de forklarte hvor vanskelig det noen ganger kan være å forstå seg på damer.

Referanser

Eksterne lenker 
 
 
 
  Cuptittel til Markus Henriksen
  Markus Henriksens profil hos RBK.no
  Offisiell statistikk for Rosenborg Ballklub, Markus Henriksen
  Markus Henriksens profil på RBKweb.no

Norske fotballspillere
Norske landslagsspillere i fotball for herrer
Fotballspillere for Rosenborg BK
Fotballspillere for AZ Alkmaar
Fotballspillere for Hull City AFC
Fotballspillere for Bristol City FC
Norske fotballspillere i Nederland
Norske fotballspillere i England
Personer fra Trondheim kommune
Deltakere i Melodi Grand Prix junior